
Бүген Казанда тантаналы рәвештә "Сәйдәш" мәдәни үзәге капиталь ремонттан соң ачылды. Чарада Татарстан Республикасы Президенты Рөстәм Миңнеханов катнаштыю

Рөстәм Миңнеханов төзекләндерү нәтиҗәләре белән танышты, объектны аңа "Сәйдәш" үзәге директоры Артур Минһаҗев күрсәтте. Кунакларны шулай ук ТР мәдәният министры Ирада Әюпова озата йөрде.

Бинаның беренче катында кафе, коворкинг (архитекторлар өчен иҗади лаборатория), китапханә урнашкан. Икенче ката - камера музыкасы залы һзм музыкаль салон, рәсем сәнгате һәм декоратив сәнгать кабинетлары, күп функцияле зал, күргәзмә залы, бию залы урнашкан.

Искәртик, бина 1971 елда төзедгән. Капиталь ремонт эшләре 2018 елда башланган. Заказ бирүче - ТР Баш инвестицион-төзелеш идарәсе, баш подрядчы - "Восток-С" ҖЧҖ.

"Сәйдәш" мәдәни үзәгендә 110нан артык хезмәткәр эшли, шул исәптән иҗади хезмәткәрләр һәм идарәчеләр. Бүген биредә 36 клуб формалары эшчәнлек алып бара, аларның унысы 14 яшькә кадәр балалар өчен. Үзәктә театр, хореография, җыр-музыка, рәсем сәнгате, декоратив сәнгать, үзешчән иҗат, олы яшьтәгеләр өчен клублар бар.

Татарстан Президенты Рөстәм Миңнеханов чыгышында тәэсирләре белән уртаклашты: "Мин, әлбәттә, төзекләндерелүдән соң яхшы объект күрермен дип уйлаган идем, әмма бу көтелгәннә дә артык! Бу без омтылырга тиешле стандарт!"

Рөстәм Миңнеханов искәрткәнчә, республикада мәдәният объектларын модернизацияләү өлкәсендә зур программа гамәлгә ашырыла. Беренчеләрдән Казандагы Ленин ис. мәдәният үзәге һәм "Мәсәү" мәдәният үзәге төзекләндерелде.

Алга таба Дәрвишләр бистәсендәге объект, Юдинода мәдәният үзәге, "Чулпан" мәдәният үзәге, Алафузовлар театры ремонты.

"Барыгызны да бу матур объект ачылуы белән котлыйсым килә! "Сәйдәш" мәдәният үзәге гел популяр иде, бүген дә биредә инновацияләр һәм иң алдынгы технологияләр, яңа мөминлекләр һәм шартлар. Хәерле сәгатьтә!" - диде ТР Президенты.
Рөстәм Миңнеханов Казандагы "Сәйдәш" мәдәни үзәгенең капиталь ремонты турында: Без нәкъ менә шундый стандартка омтылырга тиеш